《送梅定九北上》
清代·梁份

曾期南国共苔岑，班马萧萧泪满襟。北去沙尘千里暗，西来风雨九秋深。

匡时争重天人学，作客难忘水石心。寄语白云休怅望，燕台非羡筑黄金。

作者简介：清江西南丰人，字质人。少从彭士望、魏禧游，讲经世之学。尝只身游万里，览山川形势，访古今成败得失，对河西之山川险要、部落游牧，考察尤悉。卒年八十九。工古文辞。有《怀葛堂文集》、《西陲今略》。